
ՈՐՈՇՈՒՄ
	13 սեպտեմբերի 2021 թվականի
	թիվ 115
	քաղ. Մոսկվա



Եվրասիական տնտեսական միության անդամ պետությունների 
գործադիր իշխանության այն մարմինների ցանկում փոփոխություն կատարելու մասին, որոնց լիազորված ներկայացուցիչներն ընդգրկվում են
Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի կազմում

«Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 7-րդ եւ 48-րդ կետերին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2013 թվականի դեկտեմբերի 2-ի թիվ 283 որոշմամբ հաստատված՝ Եվրասիական տնտեսական միության անդամ պետությունների գործադիր իշխանության այն մարմինների ցանկի IV բաժինը շարադրել հետեւյալ խմբագրությամբ, որոնց լիազորված ներկայացուցիչներն ընդգրկվում են Եվրասիական տնտեսական միության մաքսային սահմանին հսկիչ մարմինների փոխգործակցության հարցերով խորհրդատվական կոմիտեի կազմում՝
«IV. Ղրղզստանի Հանրապետությունից՝
1.	Ղրղզստանի Հանրապետության առողջապահության եւ սոցիալական զարգացման նախարարություն:
2.	Ղրղզստանի Հանրապետության գյուղատնտեսության, ջրային տնտեսության եւ տարածաշրջանների զարգացման նախարարություն:
3.	Ղրղզստանի Հանրապետության տրանսպորտի եւ հաղորդակցության նախարարություն:
4.	Ղրղզստանի Հանրապետության էկոնոմիկայի եւ ֆինանսների նախարարություն:
5.	Ղրղզստանի Հանրապետության էկոնոմիկայի եւ ֆինանսների նախարարությանն առընթեր պետական մաքսային ծառայություն:
6.	Ղրղզստանի Հանրապետության ազգային անվտանգության պետական կոմիտեի սահմանապահ ծառայություն:
7.	Ղրղզստանի Հանրապետության գյուղատնտեսության, ջրային տնտեսության եւ տարածաշրջանների զարգացման նախարարության անասնաբուժական եւ բուսասանիտարական անվտանգության պետական տեսչություն:»:
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ`
	
	Մ. Մյասնիկովիչ

